
Copyricht 

© Copyricht for awthin written in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot limit o nummers an this hands guid an 
aw for ony pairt o the wittins blat that’s furthset 
in ony ither publication. 

A T^IVIANE Reding, the European Com- stigma, maist o thae things wad faw intae 

V missioner for Education an Culture, wis place nae bother. Sae thon stigma shuid be 

speakin tae the Irish Times raicently aboot the first target tae be dingit doon bi aw thaim 

the Irish Government’s campaign tae hae that threaps tae uphaud the Scots language. 

Irish Gaelic gien official status athin the EU It’s nae guid tho juist gaun tae the pairlament 

an aw its institutions. She didna think that or the estaiblishment an speirin thaim tae dae 

gittin official status wad be the salvation o this thon an the nixt thing tae help lift the 

Polish Sodger Bear 


Irish an telt the paper, “You know what you 
should do in Ireland? Speak Irish, write 
Irish, be proud of Irish, use Irish in every¬ 
day language and show Irish culture to the 
24 nations around you. But making it an 
official language doesn’t bring you a 
thing.” 


stigma frae the Scots leid afore aw the Scots 
leid upsteerers redds oot the stigma they 
cairry in thair ain heids anent thair ain Scots 
language. When they can shaw tae the estaib- 
lishment an the warld that they really are 
twa-leidit an can uise Scots as a language in 
public as weel as 


Thae’s wyce words 
this wumman wis 
speakin, words that 
cuid be airtit at the 
kinches facin the 
Scots language an aw. 

If awbody in Scotland 
apairt frae the Gaels 
spoke Scots as thair 
ilka-day language, the 
leid wad be in nae 
danger o deein oot. If 

aw the Scots leid upsteerers spoke Scots as 
thair ilka-day language, the weird o the Scots 
language wad leuk a guid sicht bonnier nor it 
daes the day. 

It’s hard for a body tae sell somethin that 
they winna uise thairsels an customers aye 
kens when the salesman comes ower as bein 
ashamed o the product he’s sellin. The Scots 
language haes been stigmatised for a lang 
while noo an its thon stigma that gits in the 
wey o maist o the goals that upsteerers wants 
for the language; goals like Scots signage in 
the pairlament, Scots uised as a language in 
the media an ither sic like things. Athoot the 


-f f- f j. English an athoot ony 

The estaiblishment an embarrassment, then 

there mair chance that 
the estaiblishment an 

tae stert uisin Scots as ^ 

thocht tae buym whit 

a language till efter the they’re tryin tae sell. 

In the words o Mis¬ 
tress Reding, “Ye ken 

whit ye shuid dae in 
Scotland? Speak 
Scots, write Scots, be 


the media isna gaun 


Scots leid upsteerers 
daes‘ 


Scots Tung WITTINS 
On the wab. 

The Scots Tung Wittins can be vizzied or doon- 
loadit an prentit (noo in pdf format forbye) frae 
the wabsteid o:- 

The Scots Speikers Curn, Glesca. 

Wabsteid backin:- 

http ://www.mlove. free-online.CO. uk/ 

Mair raicent copies can noo be gotten in pdf 
format frae Scots Tung’s ain new wabsteid at:- 
http://uk.geocities.eom/rfairnie@btinternet.com 
A hard copy o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


prood o Scots, uise Scots in yer ilka-day 
language an shaw yer Scots culture tae the 
warld aboot ye.” 

The English speakin estaiblishment cairries 
its ain English coccoon aboot wi it an isna 
exposed tae spoken Scots, no even frae its ain 
peers that’s professed Scots leid upsteeerers, 
sae it’s nae wunner they think Scotland is an 
English speakin country an ony Scots spoken 
at aw, maun juist be bi a puckle o the warkin 
clesses that they dinnae hae muckle contact 
wi. Whit thae folk needs maist is exposure 
tae spoken Scots, particular bi thair ain peers. 
The estaiblishment an the media isna gaun 
tae stert uisin Scots as a language till efter the 
Scots leid upsteerers daes. 

A Pairlament fit for the Nation? 

Upside-doon stairheids wi the 
sichtless wheelhoose windaes o 
a thoosand deid or deein Scots 
fishin boats. No a bonny sicht 




T he time o WW2 thare wis Eree Polish 
forces fechtin in mony theatres o the war 
an ane logistics unit o the Eree Polish airmy 
wis stationed in the Middle East alang wi its 
ain mascot, a broon bear cried Wojtek (pron. 
Voytek). Whan times wis quiet, Wojtek liked 
naethin better nor haein a freendly warsle wi 
his fellae sodger fieres an when thare wis ony 
logistics wark tae be duin, he liked tae dae 
his bit wi helpin tae cairry ammunition or 
ither supplies tae whaur they war wantit. 

The Division wis sent tae jyne up wi the 8th 
Airmy in Italy an managed tae capture Monte 
Cassino efter ither units haed tried umpteen 
times. The Polish 
flag wis hystit 
abuin the monas¬ 
tery ruins on the 
j tap o Monte 
Cassino an Wo¬ 
jtek wis gien 
muckle praise for 
helpin tae cairry 
the ammunition. 
Efter thon, the division wore a shoother 
badge on thair sleaves shawin a bear cairryin 
an artillary shell in its airms. The Division 
focht in Normandy, Belgium, Holland an 
Germany, feinishin aboot 350 mile short o 
the Polish border when the war feinisht. 

Efter the war, Wojtek wis retired tae Edin¬ 
burgh Zoo an dee’d at the age o 21. A statu¬ 
ette o Wojtek wis pitten in a shop near the 
Zoo but efter it haed its inside re-biggit, the 
statue wis gien tae the Sikorsky Museum in 
London whaur it can be seen alang wi a full 
size model o the Sodger Bear. 

Wojtek Gardela, a Polish university student o 
the Scots language that’s howpin tae be at 
Edinburgh University suin, tells hou the Eng¬ 
lish meanin o Wojtek frae the Slavonic Wo- 
jciech, is “happy warrior” or as they say in 
Scots, “a bonny fechter.” Ay, Wojtek the 
Sodger Bear wis weel named richt eneuch. 

Nixt Forgaitherin 

Monday 26 Aprile 2004 
7.30pm tae 9.00pm 
Comatee Room C. or if no available, 
in the restaurant on the grund flair. 
Brunton Ha, Musselburgh. 



















Li DiccioioaRy oj: cf^ Scocs Lai^guag 
T: DiccionaR o cfie Scocs Lei0 


T he abuin Dictionar o the Scots Leid 
haes juist been furthset on the wab at the 
follaein address:- http://www.dsLac.uk 
This online dictionar project haes been brocht 
oot bi Dundee University pittin thegither the 
12 volumes o the Dictionar o the Aulder 
Scots Tongue an the 10 volumes o the Scot¬ 
tish National Dictionar. It haes been de- 
scrived as the maist comprehensive an acces¬ 
sible graith o its kind an the project producers 
howps it’ll be uised bi students, lecturers an 
ither interestit fowk frae aw the airts o the 
yird. The DSL taen three year tae pit the¬ 
gither wi fundin o £320,000 frae the Airts an 
Humanities Research Buird (AHRB). 


C ORNISH upsteerers is fechtin for the 
richt tae be taen as an ethnic minority an 
haes stertit up a legal challenge in London’s 
High Coort agin the British Government. 
Thae campaigners frae the civil richts NGO, 
Cornwall 2000, chuisit St. Pyran’s Day, the 
patron saint o Cornwall, tae pit forrit judicial 
review ongauns agin the Hame Office. 

Parents haes been frustered at the Govern¬ 
ment’s refuise tae rax the provisions o the 
Cooncil o Europe Eramework Convention for 
the Protection o National Minorities on tae 
the Cornish folk. Ae civil richts upsteerer 
frae Bodmin, said that the scuils haed missed 
oot on millions o punds o extrae siller tae 
forder the Cornish language an culture. There 
been times an aw whan Cornish bairns haes 
been punished at the scuil for daurin tae say 
that they war Cornish an no English. 

The abuin upsteerer telt the press that folk, 
the likes o the Ulster Scots an Gaels, haes 
haed millions o punds gien tae thair cultural 
groups an education systems tae forder thair 
language, history an culture an the Cornish 
folk haes haed naethin. He said an aw that 
this wis the first time the Cornish haed taen 
the lead in takin action agin the Government. 
The Cornish folk haes haed tae dree the dunts 
o litigation frae the central Government afore 
but this is the first time they’ve taen thon gate 
thairsels an this action wis bein brocht forrit 
unner the human richts legislation an the 
Race Relations Act. 

He gaed on tae say that the Hame Office is 
still aye conterin the Cornish frae kennin the 
guid o the mony educational an cultural richts 
accorded tae national minorities bi the 
Eramework Convention an there nae legal 
justification for thon. A solicitor, speakin for 
the parent’s group, telt the press that the Cor¬ 
nish wantit recognition unner the Convention 
but forspeakers haes been telt that this winna 
happen cause the Cornish haesna been recog¬ 
nised as an ethnic group bi the British coorts. 
The campaigners haes haed words areddies 
wi the Commission for Racial Equality 


The DSL haes includit wee bits o speeches 
frae the hinnermaist session o the Scots Pair- 
lament o 1707 an some o the words uised at 
the Declaration o Arbroath in 1320. 

The project high heid anes says that for gey 
near a hunder year, editor efter editor o the 
DOST an the SND chauvit awa tae fetch oot 
a historical an cultural record o Scots, frae 
1200 tae 1976. The 22 volumes haes hunders 
o thoosands o quotes descrivin aw kin kinna 
life an noo throu a kinna virtual integration, 
the Dictionar o the Scots Leid brings aw thair 
linguistic, historical an cultural records the¬ 
gither an maks it easy for fowk tae breenge 
thair wey throu thair contents. 


whaur they debated discrimination anent the 
providin o education an cultural fundin as 
weel as maitters tae dae wi hooses an jobs. 
This legal ongaun is like tae gie a rid face tae 
the Hame Office in the verra same year the 
Government is behauden tae pit forrit its 
saicont Eramework Convention Compliance 
Report tae the Cooncil o Europe. The legal 
ongaun speirs the Hame Office a nummer o 
important questions anent the formulation an 
cairryin oot o British race policy. Campaign¬ 
ers says that there guid evidence that leavin 
the Cornish oot o the convention is unlawfu. 
Parents fechtin for thair bairns’ richts tae hae 
the Cornish language, history an culture 
learnt in the scuils, tendit a forgaitherin in 
London, the hinneren o Eebruar. The for¬ 
gaitherin gaed hail heidit on the Govern¬ 
ment’ s obligement tae the Cornish wi regaird 
tae laws that wis meant tae conter an stop the 
marginalisation an forced swallaein up o 
cultural minorities. 

At the St. Pyran celebrations, the Grand Bard 
Rod Lyon o the Cornish Gorsedh, a cultural 
organisation, spoke oot agin the on-gaein 
cultural an political swallaein up o Cornwall 
intae her muckle neibour England. 

(Taen frae Eurolang report bi D. Hicks) 
Things micht be different in Cornwall but it’s 
no easy tae see ony deck atween language an 
ethnicity in Scotland. No aw Gaelic speakers 
is o ethnic Scots/Celtic origin an no aw Scots 
speakers is o ethnic Scots/Anglo-Saxon ori¬ 
gin. There a lot o guid Scots speakers o eth¬ 
nic Asian origin. But for aw that, the Cornish 
is tae be admired for punchin weel abuin 
thair ain wecht an in some weys they micht 
hae a thing or twa tae learn the Scots leid 
campaign. 

The BBC’s Cornwall wabsteid threaps 

“Each week on the BBC Cornwall 
website you can hear the news in Cor¬ 
nish”. Eorbye that, spoken Ulster Scots can 
be heard on the BBC Northern Ireland wab¬ 
steid an aw sac whit wey can Scots no git the 
same on the BBC Scotland wabsteid? 


Signs o the times? 

T he Registers o Scotland threaps in thair 
wabsteid on http://www.ros.gov.uk that 
thair Profile Document can be gotten in 
Gaelic an Urdu forbye the standart English 
vairsion. They threap an aw that this informa¬ 
tion can be fendit in ither leids forbye. 

Efter bein speirt bi Scots Tung for a Scots 
owersettin o the abuin document, pyntin oot 
that it wad be nocht but richt unner the tairms 
o the European Chairter for Regional or Mi¬ 
nority Languages, Pairt I, Airt.2.1 an Pairt II, 
Airt.7.Ld an Airt.7.2, the follaein repone wis 
gotten frae customer.services@ros.gov.uk 
Thank you for your e-mail asking if I have 
Registers of Scotland's Profile Document in 

Scots ./ will gladly arrange for a 

version in Scots to be provided. I will let you 
know when it is available. With Regards, 
Kathy McNeil, Customer Relations, Tel: 
0131 - 479 - 3620 . 

Airly speirins anent this document brocht a 
repone that it wisnae in Scots cause there nae 
demand for it an onywey, Scots speakers can 
unnerstaund English nae bother, (juist as 
Gaelic speakers can an aw but thon’s no the 
pynt.) 

Big up a demand bi speirin a copy for yersel. 

Ye can contact ony o the follaein:- 

Kathy McNeil 

Customer Relations 

Erskine House 

Edinburgh 

EH2 4NE 

Tel:- 0131-479-3620 or 0845-607-0161 

Eax:-0131-200-3932 

e-mail customer.services @ros.gov.uk 

Customer Services 

9 George Square 

Glasgow 

G2 IDY 

Tel:- 0845-607-0164 
Eax:- 0141-306-4424 


M akar's N eu k 

O MAN AN DUG 

Kneelin, he held yir heid 
As you lay deein, quate 
An still, sensin the need, 

O euthanasia’s barbiturate. 

At peace, your frame relaxed, 

Ti mercy’s needle-prick. 

The dignity you asked 
Frae him wis gien. 

You gied his haun a lick. 

He’s sweir ti own the tear. 

Or bare the sair hert-tug 
Ti ithers, should they speir. 

For he’s a man 
An you were jist a dug. 

But secret an alane, 

A tear draps ti the rug 
Unbidden, when again 
The mindin surfaces, 

O man an dug. 

Frae A Ruckle Poems 
bi Davie Kerr 


Whit wey no gie a visit tae Scots Tung’s new wabsteid at:- 
http://uk.geocities.eom/rfairnie@btinternet.com/ 
or juist dae a wab search for Scots Tung? 


Some Leids Isna Blate At Comin Forrit 










